由陳自瑤(Yoyo)、賴慰玲、黎諾懿及羅天宇主持的全新綜藝節目《香港婚後事》,今晚(26日)一集請來曾比特(Mike),更罕有地在螢幕前分享愛情觀及對婚姻的看法。談到婚姻議題, Mike有感「結婚」在現今社會變得形式化,並謂伴侶相處溝通才是最重要:「結完婚都可以離婚,只係一張紙。如果同佢好close、大家相處好有愛嘅話,結婚係令大家段關係更加昇華;相反,本身唔係相處得特別好,結婚只不過係將呢個形式轉去第二個形式,冇解決過問題。」Yoyo問到將來可會跟伴侶生兒育女時,他坦言:「未有資格成為一個爸爸。」
黎諾懿和羅天宇本集更盤點網絡十大男生最討厭女生行為,二人揭曉答案前訪問了Mike的想法,他指最怕女生約會遲到,並分享其朋友曾等足女友7小時的深刻經歷;Mike更直言不介意遭另一半查看手機,大前提是頻率問題:「半個鐘睇一次就over得滯!點樣令佢有安全感,呢個可能係我嘅責任。」 主持之一的賴慰玲就被爆酒量淺,在拍攝節目的第一天已宿醉嘔吐,黎諾懿遂踢爆阿賴僅喝了兩杯啤酒:「隔咗咁耐,以為講笑,點知真係嘔!我哋真係錫佢,冇拍到佢嘔,點解唔拍佢嘔呢?」至於,羅天宇則大談對「公主病」及「拿前任來比較」等討厭行為的看法。